Na stotine izbjeglica krenulo pješke iz Madjarske u Austriju
Viisoki zvaničnik Evropskog Parlamenta izjavio da bi Evropska Unija lako mogla smjestiti izbjeglice i prekinutu ovu krizu - ukoliko teret više ne bi ležao samo na par zemalja
Visoki komesar UN-a za izbjeglice, Antonio Guterres, je pozvao Evropsku Uniju da primi i do 200 hiljada izbjeglica , u okviru, kako se izrazio, programa masovne relokacije, a kako bi se uveo barem neki red u neprekidni priliv izbjeglica i migranata. Antonio Guterres je od Evropske Unije zatražio da provede taj program - kojim bi se tražilo od svih članica Unije da pomogne u rješavanju statusa izbjeglica. Guterres je takodjer kazao da je ovo "odlučujući trenutak" za Evropsku Uniju - ukoliko članice ostanu podijeljene po ovom pitanju, to će najviše odgovarati krijumčarima ljudi. Britanski premijer David Cameron je , takodjer danas, izjavio da će njegova zemlja prihvatiti "još na hiljade izbjeglica" iz Sirije, na onih oko 5 hiljada koje je već prihvatila. , kazao je Cameron. U medjuvremenu su na stotine migranata i izbjeglica u madjarskom gradu Bicske odbile sići sa voza, u koji su se ukrcali u nadi da će se njime prevesti u Njemačku. Madjarske vlasti i dalje insistiraju na tome da ih evropske regulative prisiljavaju na registraciju izbjeglica - prije nego ih puste dalje ka Njemačkoj. Madjarski zvaničnici kažu da je samo 16 osoba pristalo sići sa voza , kako bi se registrirali. Na stotine drugih je ostalo u vozu, uzvikujući Njemačka, Njemačka! 300 izbjeglica se prije toga u registracijskom kampu Roszke, u blizini granice sa Srbijom, sukobilo sa policijom jer su odbijali prisilnu registraciju. Na stotine izbjeglica koji su pobjegli iz Madjarske, preko granice, sada ide pješke prema Austriji. U medjuvremenu stižu izvještaji Medjunarodne Organizacije za Migracije, da se 30 ljudi utopilo nedaleko od obala Libije. 91 migrant iz toga čamca koji se prevrnuo, je spasen, iako se vjeruje da cifre nisu konačne. Predsjedavajući Evropskog Parlamenta, Martin Schulz, je izjavio da zemlje EU-a, sa populacijom od preko 500 miliona, relativno lako mogu prihvatiti i integrirati u društvo izbjeglice - ali samo ako teret, koji je sada pao na par zemalja, bude pravedno podijeljen izmedju svih članica Unije. In Kobaniju je sahranjen trogodišnji Alan Kurdi, sa petogodišnjim bratom, i majkom. Fotografija nasukanog tijela malenoga izbjeglice je obišla, i potresla svijet , i ,kako se čini, pobudila konkretnije prijedloge i pozive da se na stotine hiljada ljudi , prvenstveno iz Sirije u kojoj bjesni rat, smjesti i smiri.